Document ID: 31996R2255

Nõukogu määrus (EÜ) nr 2255/96,
19. november 1996,
millega muudetakse määrust (EMÜ) nr 1107/70 toetuste andmise kohta raudtee-, maantee- ja siseveetranspordile
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artiklit 75,
võttes arvesse komisjoni ettepanekut, [1]
võttes arvesse majandus- ja sotsiaalkomitee arvamust, [2]
tegutsedes asutamislepingu artiklis 189c sätestatud korras [3]
ning arvestades, et:
määruse (EMÜ) nr 1107/70 [4] artikli 3 punktiga 1 nähakse ette, et liikmesriigid võivad anda toetusi, et hõlbustada kogu ühendusele soodsamate transpordisüsteemide ja -tehnoloogiate ning kombineeritud transpordi arendamist;
lastimis- ja lossimiskulud moodustavad olulise osa siseveetranspordi kogukuludest; siseveetranspordi arendamiseks on vaja teha suuri investeeringuid, et muuta lastimis- ja lossimisrajatised ja siseveetranspordi terminalide seadmed tõhusamaks ning kohandada neid vastavalt kehtivatele logistikanõuetele; seepärast on oluline, et liikmesriikide poolt või riigi varudest antavad toetused oleksid asjaomastele ettevõtjatele kättesaadavad;
tuleb kehtestada siseveetranspordi arendamiseks toetuste andmise ühtlustatud tingimused ning hinnata toetuste mõju korrapäraste ajavahemike järel;
kõnealused toetused peavad olema piisavalt pikaajalised, et investeeringute tulemusel suudetaks leida turul oma tarbijaskond ja laiendada liiklust siseveeteedel; nõukogu peab tegema otsuse edaspidi kohaldatava korra kohta,
ON VASTU VÕTNUD KÄESOLEVA MÄÄRUSE:
Ainus artikkel
Määruse (EMÜ) nr 1107/70 artikli 3 punktile 1 lisatakse järgnev:
"f) kuni 31. detsembrini 1999 juhul, kui toetusi antakse ajutiselt ja need on mõeldud siseveetranspordi arendamise hõlbustamiseks; toetusi antakse ühes järgnevas vormis:
- siseveetranspordi terminalide infrastruktuuri tehtavad investeeringud või
- investeeringud lastimiseks ja lossimiseks vajalikesse püsi- ja liikuvseadmetesse.
Toetused ei tohi ületada 50 % investeeringute kogumahust.
Toetuste eesmärk on arendada siseveeteedel uut või lisaveotonnaaži. Toetuste saajad peavad täitma asjaomaste liikmesriikide kehtestatud tingimusi ja vastutama tegeliku investeerimise eest.
Iga kahe aasta järel esitab komisjon Euroopa Parlamendile ja nõukogule meetmete rakendamise kohta arenguaruande, mis sisaldab eelkõige toetuste eesmärki ja suurust ning nende mõju siseveetranspordile. Liikmesriigid edastavad komisjonile selle aruande koostamiseks vajaliku teabe.
Nõukogu teeb komisjoni ettepanekul ja asutamislepingus sätestatud tingimustel hiljemalt 31. juulil 1999 otsuse edaspidi kohaldatava korra kohta või vajaduse korral korra kohaldamise lõpetamise kohta."
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 19. november 1996

Labels: 8
19